wannaphong/clean_thaiwikipedia huggingface dataset:
# เซาเทิร์นกอทิก
เซาเทิร์นกอทิก  เป็นประเภทย่อยของบันเทิงคดีกอทิกที่มีฉากหรือแก่นเรื่องในภาคใต้ของสหรัฐ เซาเทิร์นกอทิกมักเล่าถึงตัวละครที่ผิดปกติและบกพร่องที่อาจเกี่ยวข้องกับฮูดู ฉากเรื่องที่เสื่อมโทรมและรกร้าง สถานการณ์แปลกประหลาดและเหตุการณ์เลวร้ายอันเป็นผลจากความยากจน ความแปลกแยกทางสังคม อาชญากรรมและความรุนแรง

องค์ประกอบของบันเทิงคดีกอทิกในภาคใต้ของสหรัฐ
ปรากฏครั้งแรกช่วงก่อนและหลังสงครามกลางเมืองอเมริกาในคริสต์ศตวรรษที่ 19 ในงานของเฮนรี เคลย์ ลูอิสและมาร์ก ทเวน และเป็นรูปเป็นร่างมากขึ้นในคริสต์ศตวรรษที่ 20 เมื่อคติจินตนิยมมืด (Dark Romanticism) อารมณ์ขันทางภาคใต้และวรรณกรรมธรรมชาตินิยมผสานรวมกันจนกลายเป็นเครื่องมือวิพากษ์สังคม งานประเภทเซาเทิร์นกอทิกสะท้อนภาพภาคใต้ของสหรัฐหลังการล่มสลายของสมาพันธรัฐอเมริกา (ฝ่ายใต้) และความขมขื่นของฝ่ายใต้ที่แพ้สงครามช่วงสมัยการบูรณะซึ่งเพิ่มคตินิยมเชื้อชาติ การกระทำทารุณและความสุดโต่งทางศาสนาในภูมิภาคนั้น

งานประเภทเซาเทิร์นกอทิกมักสำรวจความบ้าคลั่ง ความเสื่อมโทรม ความสิ้นหวังและสิ่งลี้ลับ รวมถึงยังมุ่งสนใจประวัติศาสตร์แรงงานทาส การเหยียดผิว ความหวาดกลัวโลกภายนอกและปัญหาสังคมจากในอดีต มีฉากซากปรักหักพังของอาคารหรือที่ดินเพาะปลูกที่เคยรุ่งเรืองในสมัยการใช้แรงงานทาส คล้ายบันเทิงคดีกอทิกที่นิยมใช้ฉากปราสาทเก่า งานประเภทเซาเทิร์นกอทิกมักเล่าเรื่องประหลาดในช่วงก่อนสงคราม (Antebellum South) หรืออดีตลึกลับในครอบครัวและสังคม ตัวอย่างนักเขียนแนวนี้ ได้แก่ ทรูแมน คาโพตี วิลเลียม ฟอกเนอร์ คอร์แม็ค แม็คคาร์ธี คาร์สัน แมคคัลเลอส์และแฟลนเนอรี โอคอนเนอร์
# ภูตรับใช้
ในคติชนวิทยาของยุโรปในสมัยกลางและสมัยใหม่ตอนต้น เชื่อกันว่าภูตรับใช้ (หรือชื่อเรียกอย่างแท้จริงคือวิญญาณภูตรับใช้ ในขณะที่ "familiar" ในภาษาอังกฤษยังหมายถึง "เพื่อนสนิท" หรือสหาย และอาจเห็นในชื่อวิทยาศาสตร์ของสุนัขคือ Canis familiaris) เชื่อกันว่าเป็นสิ่งเหนือธรรมชาติหรือผู้พิทักษ์จิตวิญญาณที่จะปกป้องหรือช่วยเหลือหมอเวทมนตร์และหมอเวทมนตร์ผู้รอบรู้ในทางไสยศาสตร์Wilby 2005, pp. 59–61. ตามบันทึกของยุคดังกล่าว ผู้ที่ถูกกล่าวหาว่าเคยติดต่อกับวิญญาณภูตรับใช้ได้รายงานว่าพวกมันสามารถปรากฏออกมาได้หลายรูปแบบ ซึ่งโดยปกติจะเป็นสัตว์ แต่บางครั้งก็เป็นรูปมนุษย์หรือรูปทรงคล้ายมนุษย์ และถูกอธิบายว่าเป็น "รูปแบบสามมิติที่ชัดเจน, มีสีสันชัดเจน, มีชีวิตชีวาด้วยการเคลื่อนไหวและเสียง" เมื่อเทียบกับคำอธิบายของผีที่มี "รูปแบบควันที่ไม่ชัดเจน"Wilby 2005, p. 61.

เมื่อพวกมันรับใช้หมอเวทมนตร์ พวกมันมักจะถูกคิดว่าเป็นภูตมุ่งร้าย แต่เมื่อทำงานให้แก่หมอเวทมนตร์ผู้รอบรู้ พวกมันมักจะถูกมองว่ามีเมตตา (แม้ว่าจะมีความคลุมเครือในทั้งสองกรณีก็ตาม) โดยแบบแรกมักถูกจัดว่าเป็นปิศาจ ในขณะที่แบบหลังมักถูกมองว่าเป็นภูต ส่วนจุดประสงค์หลักของภูตรับใช้คือการรับใช้หมอเวทมนตร์ โดยให้ความคุ้มครองพวกเขาเมื่อพวกเขาเข้ามามีอำนาจใหม่Wilby 2005, pp. 74–76.

ตั้งแต่คริสต์ศตวรรษที่ 20 ผู้ฝึกหัดเวทมนตร์บางคน รวมถึงสาวกลัทธินอกศาสนาใหม่แห่งนิกายวิคคา ใช้แนวคิดเรื่องภูตรับใช้ เนื่องจากมีความเกี่ยวข้องกับเวทมนตร์รูปแบบเก่า ๆ โดยผู้ฝึกหัดร่วมสมัยเหล่านี้ใช้สัตว์เลี้ยงหรือสัตว์ป่า หรือเชื่อว่าภูตรับใช้ที่มองไม่เห็นทำหน้าที่เป็นผู้ช่วยด้านเวทมนตร์
# วงเรนโบว์
วงเรนโบว์ อาจหมายถึง
 เรนโบว์ (วงดนตรีไทย)
 เรนโบว์ (วงดนตรีอังกฤษ)
 เรนโบว์ (วงดนตรีเกาหลี)
# ไช่ กั๋วเฉฺวียน
ไช่ กั๋วเฉฺวียน  หรือ เทเรนซ์ ชอย กวอกขวิ่น (, กวางตุ้ง: coi3 gwok3 kyun4, เกิด 24 ธันวาคม 1953) เป็นนักร้องและนักแต่งเพลง และนักดนตรี ชาวฮ่องกง เขายังเป็นหนึ่งในนักร้อง-นักแต่งเพลงไม่กี่คนในฮ่องกงที่เชี่ยวชาญด้านการแต่งเพลงไมเนอร์คีย์ ผลงานที่เป็นตัวแทนของเขา ได้แก่เพลง 不裝飾你的夢 (ไม่ตกแต่งฝันของเธอ) ซึ่งทำนองเพลงนี้ได้ถูกนำมาร้องเป็นเพลงไทยชื่อ "ความในใจ" โดยวงเรนโบว์ เขาได้รับรางวัล 傑出生命勇士 ในปี 2008
# กิตติธัช ประดับ
กิตติธัช ประดับ (, เกิด 22 กันยายน 2529กิตติธัช ประดับ) เป็นนักแสดงชาวไทย ปัจจุบันเป็นนักแสดงในสังกัดช่อง 3 เอชดี

 ประวัติ 
กิตติธัช ประดับ มีชื่อเล่นว่า เบิร์ด เกิดเมื่อวันที่ 22 กันยายน 2529 เข้าสู่วงการจากการประกวด M Thailand เมื่อปี 2555 ซึ่งเป็นเวทีที่ทางช่อง 3 จัดขึ้นเพื่อเฟ้นหาพระเอกหน้าใหม่ที่มีบุคลิกที่ดี ทักษะการแสดงที่โดดเด่นไม่เหมือนใคร โดยกิตติธัชเข้าถึงรอบ 10 คนสุดท้าย หลังจากนั้นเขาจึงได้รับการทาบทามให้เซ็นสัญญาเป็นนักแสดงในสังกัดช่อง 3 ทันทีเบิร์ด กิตติธัช ประดับ นักแสดงหนุ่มคิวบู๊สุดหล่อ คมเข้มยิ้มหวาน กระชากใจสาว ๆ

โดยละครเรื่องแรกของเขาที่ออกอากาศคือละครเรื่องแม่เปียดื้อ เมื่อปี 2556“วิก 3 ยามบ่าย” ถึงคิว “แม่เปียดื้อ” โชว์ร้อง เล่น เต้นกันสุดเริด...ไม่มีใครยอมใคร ในฐานะนักแสดงรับเชิญ โดยรับบทเป็น จ่าเทพ

 ผลงาน 
 ละครโทรทัศน์ทั้งหมดออกอากาศทางช่อง 3 
 ปี  เรื่อง  รับบท  หมายเหตุ 2556 แม่เปียดื้อ จ่าเทพ (รับเชิญ) ละครโทรทัศน์เรื่องแรก มนต์จันทรา จันเลา กุหลาบไฟ เทพ 2557 รากบุญ 2 รอยรักแรงมาร ฉา (รับเชิญ) เสือ สิงห์ กระทิง บ๊อง อินทรา (รับเชิญ) 2558 ขอเป็นเจ้าสาวสักครั้งให้ชื่นใจ รวิท 2559 วิมานเมขลา แจ๊คกี้ มือปราบสายเดี่ยว หมวดดอน 2560 เขี้ยวราชสีห์ ผา 2562 ชุมแพ 2567 ดวงใจเทวพรหม ตอน ขวัญฤทัย ศักดิ์ชาย หนึ่งในร้อย กำจร
# กฎหมายอาญา มาตรา 175 (เยอรมนี)
กฎหมายอาญา มาตรา 175  เป็นบทบัญญัติในประมวลกฎหมายอาญาเยอรมัน ซึ่งกำหนดให้ความสัมพันธ์ทางเพศระหว่างชาย–ชายถือเป็นอาชญากรรม เริ่มบังคับใช้เมื่อ 15 พฤษภาคม 1871 ในสมัยสมาพันธรัฐเยอรมันเหนือ ซึ่งหลังจากนั้นเพียงหนึ่งปี ก็กลายเป็นกฎหมายที่บังคับใช้ทั่วจักรวรรดิเยอรมัน และถูกบังคับใช้ต่อเนื่องยาวนาน (ยกเว้นในเยอรมนีตะวันออก) จนกระทั่งถูกยกเลิกอย่างสมบูรณ์เมื่อ 10 มีนาคม 1994 ซึ่งตลอดช่วงเวลาการบังคับใช้ดังกล่าว มีผู้ชายกว่า 140,000 คนที่ถูกนำตัวขึ้นพิจารณาคดีในความผิดข้อนี้

บทบัญญัติที่ตราขึ้นในปี 1871 มีดังนี้: "มาตรา 175 การร่วมประเวณีผิดธรรมชาติซึ่งกระทำระหว่างบุคคลเพศชาย หรือระหว่างคนกับสัตว์ ต้องระวางโทษจำคุก พร้อมสามารถเพิ่มโทษให้เสียสิทธิพลเมือง"ข้อความต้นฉบับ: "§ 175 Die widernatürliche Unzucht, welche zwischen Personen männlichen Geschlechts oder von Menschen mit Thieren begangen wird ist mit Gefängniß zu bestrafen; auch kann auf Verlust der bürgerlichen Ehrenrechte erkannt werden." ต่อมาในปี 1935 รัฐบาลนาซีเยอรมันแก้ไขให้เพิ่มโทษจากจำคุกไม่เกินหกเดือน เป็นจำคุกไม่เกินห้าปี 

ภายหลังสงครามโลกครั้งที่สอง เยอรมนีตะวันตกและเยอรมนีตะวันออกก็ยังคงใช้ประมวลกฎหมายอาญาที่มีอยู่เดิม ในปี 1950 ศาลอุทธรณ์เบอร์ลินตะวันออกตัดสินว่ากฎหมายอาญามาตรา 175 ที่จะบังคับใช้ในเยอรมนีตะวันออกจะเป็นฉบับก่อนการแก้ไขในปี 1935 ถึงแม้เยอรมนีตะวันออกยังคงการบังคับใช้มาตรานี้ แต่ในทางปฏิบัติก็แทบไม่มีการจับกุมและดำเนินคดี ด้วยเหตุนี้ในปี 1957 เมื่อมีการทบทวนประมวลกฎหมายอาญา จึงได้ข้อสรุปว่าความผิดตามมาตรา 175 ไม่เป็นภัยต่อลัทธิสังคมนิยม ส่งผลให้เยอรมนีตะวันออกทำการยกเลิกมาตราดังกล่าว และถึงขนาดยอมรับการเป็นเกย์อย่างเปิดเผยในกองทัพ

อีกด้านหนึ่งในประเทศเยอรมนีตะวันตก มีการร้องต่อศาลรัฐธรรมนูญ ในปี 1957 ขอให้ยกเลิกมาตรา 175 ฉบับปี 1935 แต่ก็ถูกยกคำร้อง ท้ายที่สุด มาตรา 175 ฉบับของนาซีก็ยังคงบังคับใช้ต่อไปในเยอรมนีตะวันตก (ส่งผลให้คู่เกย์จำนวนไม่น้อยตัดสินใจหนีไปเยอรมนีตะวันออก) มีผู้ชายกว่าหนึ่งแสนคนที่ถูกดำเนินคดีระหว่างปี 1945 ถึง 1969 และมีราวห้าหมื่นคนที่ถูกพิพากษาลงโทษ ผู้ต้องหาหลายคนตัดสินใจฆ่าตัวตาย 

มาตรานี้ถูกยกเลิกอย่างสมบูรณ์ในปี 1994 เป็นเวลาสี่ปีภายหลังการรวมประเทศเยอรมนี ต่อมาในปี 2002 รัฐบาลเยอรมันออกแถลงการณ์ขอโทษกลุ่มรักร่วมเพศอย่างเป็นทางการ ศาลาศาลสหพันธ์พิพากษาให้กลับคำพิพากษาลงโทษในมาตรา 175 ส่งผลให้บรรดาอดีตนักโทษในความผิดนี้ได้รับค่าชดเชยจากรัฐบาลเยอรมัน

กราฟแสดงจำนวนผู้ต้องหา
center|800px
   
อ้างอิง
# Psammodromus algirus
Psammodromus algirus เป็นชนิดของกิ้งก่าในวงศ์ Lacertidae พบได้ในยุโรปตะวันตกเฉียงใต้และแอฟริกาตะวันตกเฉียงเหนือ

ชนิดย่อย
ปัจจุบันมีชนิดย่อยถึง 4 ชนิด:

ที่อยู่อาศัย
P. algirus มักปรากฏอยู่ในบริเวณที่มีพืชพรรณที่เป็นพุ่มหนาแน่น แต่ก็สามารถเสี่ยงภัยไปยังพื้นที่เปิดโล่งกว่า สามารถพบได้ที่ระดับความสูงไม่เกิน  เหนือระดับน้ำทะเล แต่จะพบได้ทั่วไปที่ระดับความสูงที่ต่ำกว่า

อาหาร
อาหารหลักของ Psammodromus algirus คือสัตว์ขาปล้องบนพื้นดิน โดยเฉพาะ Orthoptera, Formicidae, Coleoptera, Hemiptera และ Araneae.
# กีฬาบาสเกตบอลในโอลิมปิกฤดูร้อน 2024 – ทีมชาย
การแข่งขันบาสเกตบอลชายในโอลิมปิกฤดูร้อน 2024 จะเป็นรายการบาสเกตบอลครั้งที่ 21 สำหรับผู้ชายในกีฬาโอลิมปิกฤดูร้อน โดยจะจัดขึ้นตั้งแต่วันที่ 27 กรกฎาคม ถึง 10 สิงหาคม พ.ศ. 2567 การแข่งขันรอบแรกจะเล่นที่สนามกีฬาปิแอร์ โมรอยในลีล และรอบชิงชนะเลิศที่แอคคอร์ อารีน่าในปารีส ประเทศฝรั่งเศส

 กำหนดการ 
Tตารางการแข่งขันมีดังนี้

 ส. 27  อา. 28  จ. 29  อ. 30  พ. 31  พฤ. 1  ศ. 2  ส. 3  อา. 4  จ. 5  อ. 6  พ. 7  พฤ. 8  ศ. 9  ส. 10G G  G G  G G   ¼  ½  B F

 การคัดเลือก 

 การจับฉลาก 
การจับสลากจะจัดขึ้นในวันที่ 19 มีนาคม พ.ศ. 2567

 การจัดกลุ่ม 
การประกาศจัดกลุ่มในวันที่ 15 มีนาคม พ.ศ. 2567 เนื่องจากผู้ชนะทั้งสี่ทีมของบาสเกตบอลชายรอบคัดเลือกโอลิมปิก 2024 (OQT) จะยังไม่ได้รับการตัดสินในเวลาที่มีการจับฉลาก จึงใช้อักษรย่อให้เป็นตัวแทนยึดตำแหน่งโควต้าทั้งสี่ทีม โดยจะเรียงลำดับตามทีมที่มีอันดับสูงสุดในแต่ละการแข่งขัน

โถ 1โถ 2โถ 3โถ 4W OQT (ESP)W OQT (LAT)W OQT (PUR)W OQT (GRE)
# ไวกาโต
ไวกาโต (Waikato) เป็น พื้นที่ทางตอนบนของเกาะเหนือของนิวซีแลนด์ ครอบคลุมเขตไวกาโต เขตไวปา เขตมาตามาตา-เปียโก เขตไวกาโตใต้ และ เมืองแฮมิลตัน เช่นเดียวกับ เฮารากี คาบสมุทรโค โรแมนเดล อาณาจักรกษัตริย์ ทางตอนเหนือ พื้นที่ส่วนใหญ่ของ เขตเทาโป และบางส่วนของ เขตทะเลสาบโรโตรัว
# Psammodromus blanci
Psammodromus blanci เป็นชนิดของกิ้งก่าในวงศ์ Lacertidae พบได้เฉพาะในแอฟริกาเหนือ

ศัพทมูลวิทยา
มีการอ้างว่าชื่อชนิด blanci และชื่อสามัญในภาษาอังกฤษว่า Blanc's sand racer ตั้งขึ้นเพื่ออุทิศแด่ อ็องรี บลังก์ (Henri Blanc) นักสัตววิทยาชาวสวิส แต่ทว่าในความเป็นจริง ชื่อนี้อุทิศแด่มารีอุส บลังก์ (Marius Blanc) ผู้ค้นพบชาวแอลจีเรีย
# Psammophis longifrons
Psammophis longifrons เป็นชนิดของงูที่พบในประเทศอินเดีย สามารถมีความยาวสูงสุดถึง
# กีฬาบาสเกตบอลในโอลิมปิกฤดูร้อน 2024 – ทีมหญิง
การแข่งขันบาสเกตบอลหญิงในโอลิมปิกฤดูร้อน 2024 จะเป็นรายการบาสเกตบอลครั้งที่ 13 สำหรับผู้หญิงในกีฬาโอลิมปิกฤดูร้อน โดยจะจัดขึ้นตั้งแต่วันที่ 28 กรกฎาคม ถึง 11 สิงหาคม พ.ศ. 2567 การแข่งขันรอบแรกจะเล่นที่สนามกีฬาปิแอร์ โมรอยในลีล และรอบชิงชนะเลิศที่แอคคอร์ อารีน่าในปารีส ประเทศฝรั่งเศส

 กำหนดการ 
Tตารางการแข่งขันมีดังนี้

 อา. 28  จ. 29  อ. 30  พ. 31  พฤ. 1  ศ. 2  ส. 3  อา. 4  จ. 5  อ. 6  พ. 7  พฤ. 8  ศ. 9  ส. 10  อา. 11G G  G G  G G   ¼  ½  B F

 การคัดเลือก 

 การจับฉลาก 
การจับสลากจะจัดขึ้นในวันที่ 19 มีนาคม พ.ศ. 2567

 การจัดกลุ่ม 
การประกาศจัดกลุ่มในวันที่ 15 มีนาคม พ.ศ. 2567

โถ 1โถ 2โถ 3โถ 4
# พิพิธภัณฑสถานธรรมชาติวิทยา ๕๐ พรรษา สยามบรมราชกุมารี
พิพิธภัณฑสถานธรรมชาติวิทยา ๕๐ พรรษา สยามบรมราชกุมารี เป็นพิพิธภัณฑ์ธรรมชาติวิทยาในมหาวิทยาลัยสงขลานครินทร์ ทางภาคใต้ของประเทศไทย เดิมชื่อ พิพิธภัณฑสถานธรรมชาติวิทยาแห่งมหาวิทยาลัยสงขลานครินทร์ (พิพิธภัณฑ์ ม.อ.) ภายหลังจากการปรับปรุงใหม่ จึงได้เปลี่ยนชื่อเป็นชื่อปัจจุบัน และสมเด็จพระเทพรัตนราชสุดาฯ สยามบรมราชกุมารี (พระนามในขณะนั้น) เสด็จพระราชดำเนินมาทรงประกอบพิธีเปิดอีกครั้งเมื่อวันที่ 14 มกราคม พ.ศ. 2551 อาคารหลักของพิพิธภัณฑ์ตั้งอยู่ทางตะวันตกสุดของคณะวิทยาศาสตร์ อาคารมีทั้งพื้นที่จัดแสดงนิทรรศการและคอลเลกชัน

พิพิธภัณฑ์ ม.อ. เป็นหน่วยงานที่ได้รับทุนสนับสนุนจากมหาวิทยาลัย และมีสถานะเทียบเท่าคณะ อย่างไรก็ตาม ยังอยู่ระหว่างการตรวจสอบและช่วยเหลือของคณะวิทยาศาสตร์ พิพิธภัณฑ์ทำงานอย่างใกล้ชิดกับภาควิชาชีววิทยาและ สถานวิจัยความเป็นเลิศความหลากหลายทางชีวภาพแห่งคาบสมุทรไทย (CBIPT) เนื่องจากทั้งสามสถาบันกำลังทำงานด้านการวิจัยและอนุรักษ์ความหลากหลายทางชีวภาพ

คอลเลกชันหลักของพิพิธภัณฑ์คือคอลเลกชันทางสัตววิทยา โดยมีเพียงคอลเลกชันทางธรณีวิทยาขนาดเล็กเท่านั้นที่จัดเก็บและจัดแสดง พิพิธภัณฑ์ไม่รวมคอลเลกชันทางพฤกษศาสตร์เนื่องจากจัดเก็บไว้ในพิพิธภัณฑ์พืช คอลเลกชันทางสัตววิทยาประกอบด้วยตัวอย่างสัตว์ 2,500 สายพันธุ์ 25,000 ตัวอย่าง คอลเลกชันที่สำคัญบางส่วน ได้แก่ ปะการัง สัตว์พวกกุ้งกั้งปู แพลงก์ตอน มอลลัสกา (โดยเฉพาะชั้นเซฟาโลพอด) เอไคโนเดอร์มาตา แมลง และสัตว์มีกระดูกสันหลัง มีตัวอย่างประเภทที่สำคัญอยู่หลายชนิด เช่น พญากระรอกบินลาว และ ค้างคาวแวมไพร์แปลงทองอารีย์ (ชนิดของสกุล Eudiscoderma)

 แหล่งข้อมูลอื่น
# ไมลส์ ควอริตช์
พันเอก ไมลส์ ควอริตช์  เป็นตัวละครสมมติในอวตาร ซึ่งเป็นแฟรนไชส์ภาพยนตร์อเมริกันแนวไซไฟที่สร้างโดยเจมส์ แคเมรอน เขารับบทเป็นวายร้ายหลักในภาพยนตร์เรื่อง อวตาร (2009) และในภาคต่อคือ อวตาร: วิถีแห่งสายน้ำ (2022) และจะปรากฏตัวอีกในภาคต่อที่กำลังจะมาถึง ได้แก่ภาพยนตร์ภาคที่ 3 และ 4 ที่ยังไม่มีชื่อในปัจจุบัน รวมถึงวิดีโอเกม อวตาร: เดอะเกม ซึ่งอ้างอิงจากภาพยนตร์ ค.ศ. 2009 ตัวละครนี้แสดงโดย สตีเฟน แลงผู้ได้รับรางวัลแซทเทิร์น สาขานักแสดงสมทบชายยอดเยี่ยม จากบทบาทควอริตช์ ในงานประกาศผลรางวัลแซทเทิร์น ครั้งที่ 36

ควอริตช์รับราชการกับเหล่านาวิกโยธินสหรัฐ กองพันลาดตระเวนที่ 1 ก่อนจะเข้ารับตำแหน่งเป็นหัวหน้ากองกำลังรักษาความปลอดภัยของ Resources Development Administration (RDA) องค์กรเอกชนขนาดใหญ่ ซึ่งกำลังทำการสำรวจทรัพยากรของดวงจันทร์แพนดอรา ควอริตช์เป็นผู้นำกองทัพ RDA สู้รบกับชาวนาวี และสอดแนมชาวนาวี ผ่านร่างนาวีอวตารของเจค ซัลลี แต่ในที่สุดซัลลีก็ต่อต้าน RDA ที่นำโดยควอริตช์ ซึ่งพยายามจะทำลายต้นไม้แห่งวิญญาณ ระหว่างสงคราม ควอริตช์ถูกประหารโดย เนย์ทีรี ชาวนาวีซึ่งเป็นคนรักของเจค แต่ภายหลัง RDA ได้ถ่ายโอนดีเอ็นเอของควอริตช์ไปร่างนาวีที่เกิดจากพันธุกรรม เรียกว่า รีคอมบีแนนต์ (recombinant) ควอริตช์และเหล่ารีคอมบีแนนต์คนอื่นกลับมาที่ดาวแพนดอราเพื่อตามล่าซัลลี อย่างไรก็ตาม แผนการของเขาล้มเหลวแต่เขารอดชีวิตในการเผชิญหน้าครั้งนี้กับซัลลี

thumb|right|สตีเฟน แลง ผู้แสดงเป็น พันเอก ไมลส์ ควอริตช์
# วุฒิไกร ปาทาน
วุฒิไกร ปาทาน (9 มกราคม พ.ศ. 2538 –) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองกลางตัวรับให้แก่เชียงใหม่ในศึกไทยลีก 3
# Psammophis leithii
Psammophis leithii เป็นชนิดของงูเขี้ยวด้านหลังในวงศ์ Psammophiidae โดยเป็นสัตว์พื้นเมืองในเอเชียใต้ และไม่เป็นอันตรายต่อมนุษย์

ศัพทมูลวิทยา
ชื่อเฉพาะ leithii ตั้งขึ้นเพื่ออุทิศแด่แอนดรูว์ เอช. เลธ (Andrew H. Leith) แพทย์จากคณะกรรมการสุขาภิบาลมุมไบ (Bombay Sanitary Commission)Beolens, Bo; Watkins, Michael; Grayson, Michael (2011). The Eponym Dictionary of Reptiles. Baltimore: Johns Hopkins University Press. xiii + 296 pp. . (Psammophis leithii, p. 155).
# แอซิมัท (สายการบิน)
แอซิมัท  เป็นสายการบินร่วมทุนสัญชาติรัสเซีย โดยมีฐานการบินหลักที่ท่าอากาศยานนานาชาติปลาตอฟ และมีสำนักงานใหญ่ในรอสตอฟ-นา-โดนู สายการบินให้บริการเที่ยวบินสู่จุดหมายปลายทางกว่า 29 แห่ง

 ประวัติ 
ตั้งแต่การควบรวมกิจการของโดนาเวียเข้ากับรอซิยาห์แอร์ไลน์ในปี 2016 ทำให้รอสตอฟ-นา-โดนูไม่มีสายการบินหลักของเมือง แม้รอซิยาห์จะดำเนินเที่ยวบินเช่นเดิมก็ตาม ยิ่งด้วยการที่รอสตอฟ-นา-โดนูได้รับเลือกเป็นหนึ่งในเมืองเจ้าภาพของการแข่งขันฟุตบอลโลก ค.ศ. 2018 ในรัสเซีย ทำให้จำเป็นต้องมีสายการบินให้บริการเที่ยวบินสู่จุดหมายปลายทางในรัสเซียตอนใต้และตอนกลาง จึงได้มีการจัดตั้งสายการบินแอซิมัทขึ้นมาในปี 2017 โดยเริ่มแรกได้จดทะเบียนและมีสำนักงานที่ครัสโนดาร์ ก่อนย้ายมาที่รอสตอฟ-นา-โดนูในเดือนกุมภาพันธ์ สายการบินมีผู้ถือหุ้นหลักคือวีตาลิ วันเซฟและพาเวล เอกซานอฟ

ในเดือนมีนาคม ค.ศ. 2017 ได้มีการลงนามสั่งซื้อเครื่องบินซุคฮอย ซูเปอร์เจ็ต 100 จำนวนสี่ลำ และได้มีการลงนามอีกครั้งเพื่อสั่งซื้อเพิ่มอีกสี่ลำ โดยเริ่มรับมอบเครื่องบินในเดือนกรกฎาคม ค.ศ. 2017 แอซิมัทรับมอบเครื่องบินลำแรกในวันที่ 7 กรกฎาคมผ่านสเตททรานสปอร์ตลีสซิงคอมปานี (จีทีแอลเค) สายการบินมีแผนที่จะขยายฝูงบินเพิ่มเป็น 16 ลำ ในวันที่ 18 สิงหาคม ค.ศ. 2017 แอซิมัทได้รับใบรับรองผู้ดำเนินการเดินอากาศ และได้เปิดเส้นทางบินมากมาย สายการบินได้ยกเลิกการทำการบินจากท่าอากาศยานนานาชาติรอสตอฟ-นา-โดนูในวันที่ 7 ธันวาคม ค.ศ. 2017 และโอนย้ายการดำเนินงานไปยังท่าอากาศยานนานาชาติปลาตอฟแห่งใหม่แทน

แอซิมัทเริ่มทำการบินเที่ยวบินต่างประเทศเที่ยวบินแรกในวันที่ 29 กันยายน ค.ศ. 2018 โดยทำการบินไปยังบิชเคก ประเทศคีร์กีซสถาน และเริ่มทำการบินไปยังเยเรวานในอีกสองวันต่อมา สายการบินเริ่มทำการบินเที่ยวบินสู่ประเทศนอกเครือรัฐเอกราชในเดือนธันวาคม ค.ศ. 2019 โดยเริ่มทำการบินไปยังเทลอาวีฟใวันที่ 1 ธันวาคม และมิวนิกในวันที่ 22 ธันวาคม

ในปี 2020 แอซิมัทเริ่มทำการบินไปยังไครเมีย

แอซิมัทได้ประกาศว่าจะสั่งซื้อเครื่องบินแอร์บัส เอ220-300 ที่ความจุผู้โดยสาร 149 คน โดยได้ยืนยันคำสั่งซื้อกับแอร์บัสในวันที่ 29 เมษายน ค.ศ. 2021 ณ เดือนตุลาคม ค.ศ.2022 แอร์บัสได้ยกเลิกคำสั่งซื้อทั้งหมดairbus.com retrieved 3 October 2022 โดยได้โอนย้ายไปให้กับอิตาแอร์เวย์aero.de (German) 12 October 2022

 กิจการและอัตลักษณ์องค์กร 
แอซิมัทมีสำนักงานใหญ่ในรอสตอฟ-นา-โดนู แคว้นรอสตอฟ ผู้ร่วมถือหุ้นรวมวีตาลิ วันเซฟ เจ้าของท่าอากาศยานนานาชาติวนูคาวา และพาเวล อุดด อดีตเจ้าของยาคูติยาแอร์ไลน์ ณ เดือนเมษายน ค.ศ. 2017 ได้มีการแต่งตั้งพาเวล เอกซานอฟเป็นซีอีโอของสายการบิน แอซิมัทได้มอบหมาย Asgard Branding บริษัทออกแบบจากเซนต์ปีเตอส์เบิร์ก เป็นผู้ออกแบบอัตลักษณ์องค์กร ทั้งโลโก้และลวดลายอากาศยาน โดยโลโก้ถูกออกแบบมาเป็นสัญลักษณ์แทนดวงอาทิตย์ ทะเล ท้องฟ้า และการบริการ

 จุดหมายปลายทาง 

ณ เดือนมีนาคม ค.ศ. 2024 แอซิมัทให้บริการเที่ยวบินสู่จุดหมายปลายทางกว่า 29 แห่งในเอเชียและยุโรป

 ฝูงบิน 
thumb|ซูเปอร์เจ็ต 100 ของแอซิมัท
ณ เดือนตุลาคม ค.ศ. 2024 แอซิมัทมีเครื่องบินประจำการในฝูงบินดังนี้:

เครื่องบินประจำการคำสั่งซื้อผู้โดยสารหมายเหตุซุคฮอย ซูเปอร์เจ็ต 10020—103รวม20—

แอซิมัทมีอายุฝูงบินเฉลี่ย 6.3 ปี
# ห้าผู้อาวุโสใหญ่
ห้าผู้อาวุโสใหญ่ หรือ โกะไทโร (ชื่อเรียกอื่น เช่น คณะอุปราช คณะผู้สำเร็จราชการแผ่นดิน สภาห้าผู้เฒ่า) หมายถึง คณะไดเมียว (大名) ที่มีอำนาจทั้งห้าท่าน ซึ่งทำหน้าที่บริหารราชการแผ่นดิน และเป็นที่ปรึกษาให้กับห้าผู้ตรวจการ (五奉行 "โกบุเกียว") ซึ่งได้รับการจัดตั้งขึ้นโดยโทโยโตมิ ฮิเดโยชิเพื่อปกครองเกียวโตและพื้นที่โดยรอบใน ค.ศ. 1585

thumb|300px|การลงนามของห้าผู้อาวุโสใหญ่ในเอกสาร

ห้าผู้อาวุโสใหญ่ก่อตั้งโดยโทโยโตมิ ฮิเดโยชิผู้สำเร็จราชการแผ่นดินนอกราชการ (太閤 "ไทโกะ")   ก่อนที่จะพิราลัย  โทโยโตมิ ฮิเดโยริลูกชายของเขายังมีอายุเพียงห้าขวบเท่านั้น จึงยังไม่สามารถว่าราชการแผ่นดินได้ด้วยตนเอง ด้วยเหตุนี้ฮิเดโยชิจึงจำเป็นต้องให้ห้าผู้อาวุโสใหญ่ทำหน้าบริหารราชการแทนชั่วคราว จนกว่าทายาทของเขาจะบรรลุนิติภาวะและสามารถว่าราชการได้ด้วยตนเอง

 รายนามห้าผู้อาวุโสใหญ่ 

รายนามห้าผู้อาวุโสใหญ่  รูป รายนาม หมายเหตุ 100px|alt= โทกูงาวะ อิเอยาซุ เป็นผู้ก่อตั้งและโชกุนคนแรกของรัฐบาลโชกุนโทกูงาวะ 100px|alt= โมริ เทรูโมโตะ เป็นผู้สั่งให้สร้างปราสาทฮิโรชิมะ 100px|alt= มาเอดะ โทชิอิเอะ 100px|alt= มาเอดะ โทชินากะเป็นลูกชายของมาเอดะ โทชิอิเอะ ซึ่งได้สืบทอดตำแหน่งสมาชิกของห้าผู้อาวุโสใหญ่ใน ค.ศ. 1599 100px|alt= อุคิตะ ฮิเดอิเอะ ถึงแก่อสัญกรรมด้วยอาการป่วยใน ค.ศ. 1655 100px|alt= อุเอสุกิ คาเกะคัตสึ รับตำแหน่งต่อจากทาคาคาเงะ โคบายะคาวะ 100px|alt= ทาคาคาเงะ โคบายะคาวะ ผู้อาวุโสใหญ่ท่านที่หก

 ข้อมูลอ้างอิง
# สดุดี 1
สดุดี 1  เป็นเพลงสดุดีเพลงแรกของหนังสือเพลงสดุดี ในพระคริสตธรรมคัมภีร์ ฉบับมาตรฐานที่เป็นคัมภีร์ไบเบิลฉบับแปลเป็นภาษาไทยขึ้นต้นด้วย "บุคคลผู้เป็นสุข" และสร้าง "บทนำที่เหมาะสม" ให้กับหนังสือเพลงสดุดีทั้งชุดตามคำกล่าวของ Alexander KirkpatrickKirkpatrick, A. F. (1906), Cambridge Bible for Schools and Colleges on Psalm 1, accessed 11 September 2021 หนังสือเพลงสดุดีเป็นส่วนหนึ่งของส่วนที่ 3 ของคัมภีร์ฮีบรู และพันธสัญญาเดิมในคัมภีร์ไบเบิลของศาสนาคริสต์ ในภาษาละติน เพลงสดุดีนี้เป็นที่รู้จักในชื่อ "Beatus vir" Parallel Latin/English Psalter / Psalmus 1  medievalist.net หรือ "Beatus vir, qui non abiit"Church of England, Book of Common Prayer: The Psalter as printed by John Baskerville in 1762

เพลงสดุดีนี้เป็นส่วนหนึ่งในพิธีกรรมของศาสนายูดาห์ นิกายโรมันคาทอลิก นิกายลูเทอแรน นิกายแองกลิคัน นอกเหนือไปจากการร้องเพลงสดุดีในนิกายโปรเตสแตนต์

 ต้นฉบับ 
 ภาษาฮีบรู 
ตารางต่อไปนี้แสดงข้อความต้นฉบับภาษาฮีบรู ของเพลงสดุดีพร้อมสระ ควบคู่กับคำแปลภาษาอังกฤษอิงจากคำแปลใน JPS 1917 (ปัจจุบันเป็นสาธารณสมบัติ)
 วรรค ภาษาฮีบรู คำแปลภาษาอังกฤษ (JPS 1917) 1 HAPPY IS the man that hath not walked in the counsel of the wicked, Nor stood in the way of sinners, nor sat in the seat of the scornful. 2 But his delight is in the law of the LORD; and in His law doth he meditate day and night. 3 And he shall be like a tree planted by streams of water, that bringeth forth its fruit in its season, and whose leaf doth not wither; and in whatsoever he doeth he shall prosper. 4 Not so the wicked; but they are like the chaff which the wind driveth away. 5 Therefore the wicked shall not stand in the judgment, nor sinners in the congregation of the righteous. 6 For the LORD regardeth the way of the righteous; but the way of the wicked shall perish.

 พระคริสตธรรมคัมภีร์ ฉบับมาตรฐาน 
 บุคคลผู้เป็นสุขคือ ผู้ไม่เดินตามคำแนะนำของคนอธรรม ไม่ยืนอยู่ในทางของคนบาป ไม่นั่งอยู่ในที่นั่งของคนที่ชอบเยาะเย้ย 
 แต่ความปีติยินดีของผู้นั้นอยู่ในธรรมบัญญัติของพระยาห์เวห์ เขาใคร่ครวญธรรมบัญญัติของพระองค์ทั้งกลางวันและกลางคืน
 เขาเป็นเหมือนต้นไม้ที่ปลูกไว้ริมธารน้ำ ซึ่งเกิดผลตามฤดูกาล และใบก็ไม่เหี่ยวแห้ง ทุกอย่างที่เขาทำก็จำเริญขึ้น
 คนอธรรมไม่เป็นเช่นนั้น แต่เป็นเหมือนแกลบซึ่งลมพัดกระจายไป
 ฉะนั้นคนอธรรมจะไม่ได้ยืนขึ้นในการพิพากษา และคนบาปก็เช่นกันในที่ชุมนุมคนชอบธรรม
 เพราะพระยาห์เวห์ทรงเฝ้ารักษาทางของคนชอบธรรม แต่ทางของคนอธรรมจะพินาศไป

 การกำหนดเลข 
หนังสือเพลงสดุดีถูกแบ่งเป็นส่วนย่อย 5 ส่วน สดุดี 1 อยู่ในส่วนแรก ซึ่งประกอบด้วยสดุดี 1 ถึง 41 สดุดี 1 ถูกนับเป็นบทเริ่มต้นของส่วนที่ 1 ในบางฉบับแปล ในบางฉบับก็ถือเป็นบทนำ และในบางฉบับสดุดี 1 ถูกรวมเข้ากับสดุดี 2Dummelow, J. R. The One Volume Bible Commentary. 1936. Macmillan Company. P. 328-329.
# ทารานากิ
ทารานากิ  เป็นภูมิภาคทางตะวันตกของเกาะเหนือของนิวซีแลนด์ ตั้งชื่อตามลักษณะทางภูมิศาสตร์หลัก นั่นคือภูเขาไฟสลับชั้นทารานากิหรือที่รู้จักในชื่อภูเขาเอกมอนท์ (Mount Egmont)

ศูนย์กลางหลักคือเมืองนิวพลีมัธ ประชากรมากกว่า 65 เปอร์เซ็นต์ของทารานากิอยู่ในเขตนิวพลีมัธ นิวพลีมัธอยู่ในนอร์ธทารานากิ พร้อมด้วยอิงเกิลวูดและไวทารา เมืองทางใต้ของทารานากิ ได้แก่ ฮาเวรา มาไนอา สแตรทฟอร์ด เอลแทม และ โอปูนาเกะ

ตั้งแต่ปี 2005 ทารานากิใช้คำว่า "ไม่เหมือนใคร" เป็นแบรนด์ส่งเสริมการขาย
# Coelodonta
Coelodonta (, จาก ภาษากรีก κοιлία, koilía และ οδούς, odoús, "ฟันกลวง" โดยอ้างอิงถึงร่องลึกของ ฟันกราม) เป็น สกุลอยู่ในวงศ์ แรด ที่สูญพันธุ์ไปแล้วซึ่งอาศัยอยู่ ใน ยูเรเชีย ระหว่าง 3.7 ล้านปีถึง 14,000 ปีก่อน ในสมัยไพลโอซีน และสมัยไพลสโตซีน เป็นที่รู้จักเป็นอย่างดีจากแรดประเภท ขน (Coelodonta antiquitatis) ซึ่งกระจายอยู่ทั่วยูเรเชียตอนเหนือในช่วง ไพลสโตซีน สายพันธุ์แรกสุดที่รู้จัก Coelodonta thibetana อาศัยอยู่ในทิเบตในสมัยไพลโอซีน โดยสกุลนี้แพร่กระจายไปยังส่วนอื่นๆ ของยูเรเชียในสมัยไพลสโตซีน

 สายพันธุ์ 
left|thumb| Coelodonta antiquitatis MHNT
left|thumb| กะโหลกของสายพันธุ์ Coelodonta : จากบนลงล่าง C. nihowanensis, C. tologoijensis และ C. antiquitatis .
สายพันธุ์ที่ได้รับการยอมรับว่าเป็นสมาชิกของ Coelodonta ตามข้อมูลของ Deng และคณะ (2554) รวมถึง:

 Coelodonta thibetana (Deng et al. 2011): สายพันธุ์ดึกดำบรรพ์ที่สุดของสกุลนี้ อาศัยอยู่ใน ที่ราบสูงทิเบต ในช่วงสมัย ไพลโอซีน 
 Coelodonta nihowanensis (Chow, 1978): สายพันธุ์ดึกดำบรรพ์จาก จีน ตอนเหนือ อาศัยอยู่ในสมัยไพลสโตซีนแรกสุด 
 Coelodonta tologoijensis (Beliajeva, 1966): ปรากฏตัวทางตอนเหนือของจีนเมื่อประมาณ 2 ล้านปีก่อน และพบอยู่ในยูเรเซียตะวันออกในช่วงไพลสโตซีนตอนต้น-กลาง 
 Coelodonta antiquitatis (Blumenbach, 1799): ชนิดพันธุ์ของสกุล หรือที่เรียกกันทั่วไปว่า แรดขน มันอาศัยอยู่ในทุ่งหญ้าสเตปป์ทางตอนเหนือของยูเรเซียระหว่างยุคกลางและปลายไพลสโตซีน และเป็นตัวแทนที่ยังมีชีวิตอยู่คนสุดท้ายของสกุลนี้

 สายวิวัฒนาการ 
หลักฐานดีเอ็นเอบ่งชี้ว่า กระซู่ (Dicerorhinus sumatrensis) เป็นญาติที่ยังมีชีวิตอยู่ที่ใกล้ที่สุดของ Coelodonta โดย Coelodonta ยังมีความสัมพันธ์ใกล้ชิดกับสกุล Stephanorhinus ที่สูญพันธุ์ไปแล้วด้วย 

แผนภาพแคลโดแกรม ของสิ่งมีชีวิตและแรดใต้ซากดึกดำบรรพ์โดยอาศัย DNA นิวเคลียร์หลัง Liu และคณะ 2021: 

 denotes extinct taxa

วิวัฒนาการทางสัณฐานวิทยา แบบเบย์ (Pandolfi, 2023) หมายเหตุ: สิ่งนี้ไม่รวมถึงแรดแอฟริกาที่มีชีวิต
# บิลดัด
บิลดัด  ชาวชูอาห์ เป็นหนึ่งในเพื่อนสามคนของโยบผู้มาเยี่ยมโยบในหนังสือโยบของคัมภีร์ฮีบรู บิลดัดเป็นผู้สืบเชื้อสายของชูอาห์ผู้เป็นบุตรของอับราฮัมและเคทูราห์ (ปฐมกาล 25:1–2) ซึ่งมีครอบครัวอาศัยในถิ่นทุรกันดารแห่งอาระเบียหรือเป็นผู้อาศัยในเขตนั้น ในการสนทนากับโยบ บิลดัดเดิมมีเจตนาจะปลอบใจ แต่บิลดัดกลับกลายเป็นผู้กล่าวหาโดยถามโยบว่าตัวโยบทำอะไรที่สมควรได้รับพระพิโรธจากพระเจ้า
# 3.7 ซม. ฟลัค 18/36/37
3.7 ซม. ฟลัค (Flak) 18/36/37 เป็นหนึ่งในปืนต่อต้านอากาศยานที่ถูกผลิตโดยนาซีเยอรมนี ที่ถูกใช้งานอย่างแพร่หลายในสงครามโลกครั้งที่สอง ปืนใหญ่แบบอัตโนมัติและต่อสู้กับเครื่องบินฝ่ายข้าศึกได้อย่างมีประสิทธิภาพ ด้วยระดับความสูงถึง 4,200 เมตร ปืนใหญ่ได้ถูกผลิตขึ้นทั้งแบบลากจูงและอัตตาจร ประกอบด้วยหลักการที่ยืดหยุ่น เยอรมันได้ใช้ชิ้นส่วนต่อต้านอากาศยานเหล่านี้ในบทบาทการสนับสนุนภาคพื้นดิน ปืน 37. มม. คาลิเบอร์ก็ไม่มีข้อยกเว้นเช่นกัน ด้วยความปราชัยของเยอรมนี การผลิตได้ยุติลงและโดยรวมแล้ว ปืนต่อต้านอากาศยานรุ่น 37 มม. คาลิเบอร์ก็ได้เลิกใช้งานทีละเล็กทีละน้อย และถูกแทนที่ด้วยปืน โบฟอร์ส 40 มม.(Bofors 40 mm)  และถัดมา ชิ้นส่วนต่อต้านอากาศรุ่น 35 มม. ที่ได้ถูกผลิตขึ้นในสวิตเซอร์แลนด์